Zelengora

Zelengora je planina u Bosni i Hercegovini. U sastavu je Nacionalnog parka Sutjeska.

Najviši joj je vrh Bregoč (2.014 m), u centralnom dijelu planine. Pored njega je još desetak vrhova visine približno 2000 metara. To su: Kozje brdo (2.014 m), Drhtar (1.991 m), Duboki do (1.976 m), Kalelija (1.975 m), Orlovac (1.966 m), Todor (1.949 m), Golija (1.934 m), Maglaj (1.917 m), Todorac (1.906 m). Jedan dio autora vodi i vrh Leliju (2.032 m) kao dio Zelengore, a drugi je navode kao samostalnu planinu.

Zelengora je bogata brojnim izvorima bistre, pitke i hladne vode, te potocima i rijekama. Posebna je i po tome što se vode koje teku s nje slijevaju rijekama Neretvom, Sutjeskom, Govzom, Hrčavkom, Jabušnicom i Drinom prema dva mora: Jadranskom i Crnom.

Ukrašena je divljinom kanjona Hrčavke, Sutjeske i Jabušnice.

Planina obiluje bogatstvom flore i faune.

Iz historije, Zelengora je najpoznatija po završnim borbama iz Bitke na Sutjesci, u junu 1943.

Geološki, raspon Zelengore je dio Dinarida koji je formiran uglavnom od sekundarnih i tercijarnih sedimentnih stijena, uglavnom krečnjaka. Lanac Zelengore omeđen je na jugozapadu rijekom Neretvom, na istoku rijekom Sutjeskom i na sjeveru lancom Lelija.

 Jezera 
Poznata je po velikom broju ledničkih jezera.
 Crno jezero
 Bijelo jezero
 Donje Bare
 Gornje Bare
 Jugovo jezero (vještačko)
 Kotlaničko jezero
 Orlovačko jezero
 Štirinsko jezero
 Kladanjsko jezero

 Reference 

 Vanjski linkovi 
 Zelengora
 "Zelengora", Vrhovi Balkana, Al Jazeera Balkans, 4. 10. 2018.


Kategorija:Dvohiljadaši u Bosni i Hercegovini